hotchpotch/miracl-hf-unified huggingface dataset:
ऋतुराज गायकवाड़
ऋतुराज गायकवाड़ (जन्म ३१ जनवरी १९९७) एक भारतीय क्रिकेटर हैं। उन्होंने महाराष्ट्र के लिए रणजी ट्रॉफी 2016-17 में ६ अक्टूबर २०१६ को प्रथम श्रेणी क्रिकेट में पदार्पण किया। जबकि उन्होंने इंटर स्टेट ट्वेन्टी २० २०१७ टूर्नामेंट में २ फरवरी २०१७ को महाराष्ट्र के लिए ट्वेंटी-२० में पदार्पण किया था। २५ फरवरी २०१७ को विजय हजारे ट्रॉफी २०१६ में महाराष्ट्र के लिए ही अपने लिस्ट ए क्रिकेट की शुरुआत की।
अक्टूबर २०१८ में, उन्हें देवधर ट्रॉफी 2018-19 के लिए भारत बी टीम में नामित किया गया था। जबकि दिसंबर २०१८ में, उन्हें एसीसी इमर्जिंग टीम एशिया कप 2018 के लिए भारत की टीम में नामित किया गया था।
दिसंबर २०१८ में ही, उन्हें चेन्नई सुपर किंग्स द्वारा २०१९ इंडियन प्रीमियर लीग के लिए नीलामी में खरीदा गया।
पूण्डरी
पूण्डरी (Pundri) भारत के हरियाणा राज्य के कैथल ज़िले में स्थित एक नगर है।
पुंडरी एक नगरपालिका समिति है। पुंड्रक के साथ पुंडरी का नाम ऋषि पुंडरिक के नाम पर रखा गया था, जो सभी हिंदुओं द्वारा बहुत पूजनीय हैं और यह माना जाता है कि 9 वीं शताब्दी के अंत में, 10 वीं शताब्दी के अंत में राजपूतों के पुंडीर कबीले की सीट थी। पुंडरी एक तहसील की सीट है और वर्तमान में दिनेश कौशिक द्वारा प्रतिनिधित्व किया गया हरियाणा विधानसभा क्षेत्र भी है। पुंडरी अपनी फ़िरनी के लिए भी जाना जाता है, एक मिठाई जो इतनी लोकप्रिय है कि लगभग 100 क्विंटल अगस्त के महीने में तीज के त्योहार के आसपास बेची जाती है। भारत में अभी कुछ समय के लिए पानी का आटा मिल शेष है, लेकिन उनमें से एक चक्की है जो पुंडरी के पास 123 साल पुरानी है। यह मिल 1890 में बनी थी और यह भूतल पर स्थित है। पंडरी को फतेहपुर और उससे सटे गाँव के लिए फतेहपुर-पंडरी भी कहा जाता है।
सेंट पीटर्सबर्ग, फ़्लोरिडा
"यह लेख संयुक्त राज्य अमेरिका के 'सेन्ट पीटर्सबर्ग' नामक नगर के बारे में है। रूस में भी इसी नाम का नगर है जिसके लिए सेंट पीटर्सबर्ग देखें।
सेन्ट पीटर्सबर्ग (St. Petersburg), यूएसए के फ्लोरिडा के पाइनलास काउन्टी में स्थित एक नगर है। सन २०१५ की जनगणना के अनुसार इस नगर की जनसंख्या 257,083 थी, और यह फ्लोरिडा का पाँचवाँ सबसे अधिक जनसंख्या वाला नगर है।
पृथिवीवल्लभ
पृथिवीवल्लभ, कन्हैयालाल माणिकलाल मुंशी द्वारा सन १९२१ में रचित एक गुजराती ऐतिहासिक उपन्यास है।
वैश्विक इतिहास
"यह लेख विश्व के इतिहास के बारे में नहीं है।
वैश्विक इतिहास (world history) ऐतिहासिक अध्ययन का एक नया क्षेत्र है जो 1980 के दशक में एक अलग शैक्षणिक क्षेत्र के रूप में उभरा। 'वैश्विक इतिहास' से आशय वैश्विक परिप्रेक्ष्य से इतिहास की जांच करने से है। किन्तु यह तुलनात्मक इतिहास से अलग है और विश्व के इतिहास से भी अलग है। वैश्विक इतिहास उन सामान्य प्रतिमानों की तलाश में है जो सभी संस्कृतियों में उभर कर आते हैं। विश्व इतिहासकार दो प्रमुख केंद्र बिंदुओं के साथ एक विषयगत दृष्टिकोण का उपयोग करते हैं: एकीकरण (integration ; विश्व इतिहास की प्रक्रियाओं ने दुनिया के लोगों को एक साथ कैसे खींचा) और अन्तर (difference ; विश्व इतिहास के पैटर्न मानव अनुभवों की विविधता को कैसे प्रकट करते हैं)।
ऐतिहासिक विधि
"यह ऐतिहासिक विधिशास्त्र के बारे में नहीं है।
ऐतिहासिक विधि (Historical method) उन तकनीकों और दिशानिर्देशों का समुच्चय है जिनका उपयोग इतिहासकार अतीत के इतिहास के अनुसन्धान तथा लेखन के लिए करते हैं। इसके लिए प्राथमिक स्रोतों और पुरातत्व सहित अन्य साक्ष्यों का उपयोग किया जाता है। इतिहास के दर्शन में, ज्ञानमीमांसा नामक उपक्षेत्र में एक उचित ऐतिहासिक विधि की सम्भावना एवं प्रकृति का प्रश्न उठाया जाता है। ऐतिहासिक पद्धति तथा इतिहास लेखन की विभिन्न विधियों के अध्ययन को इतिहासलेखन (historiography) कहते हैं।
इतिहास दर्शन
अतीत तथा उसके इतिहास के दार्शनिक अध्ययन को इतिहास दर्शन (Philosophy of history) कहते हैं। इसमें इतिहास, उसके विभाग विशेष अथवा प्रवृत्ति विशेष की सुव्यवस्थित और दार्शनिक व्याख्या होती है। इतिहास की दशा और दिशा के लिए जिम्मेदार तत्वों की खोज और उनकी मीमांसा की जाती है। 'इतिहास दर्शन' शब्द का प्रयोग सबसे पहले वोल्टेयर ने किया था।
प्रचीन इतिहास-दर्शन को दो भागों में बांटा जा सकता है - एक वह जिसमें उपलब्ध तथ्यों को जोड़कर एक इतिहास (पुरानी कथा) की तरह प्रस्तुत कर दिया जाता था, जिसे संयोजनात्मक (सिंथेटिक) कहा गया। दूसरा वह जिसमें तथ्यों के आधार पर अज्ञात तथ्यों का अनुमान लगाकर उसे भी प्रस्तुत किया जाता था, जिसे अनुमानात्मक (स्पेक्युलेटिव) कहा गया। आधुनिक इतिहास दर्शन विश्लेषणात्मक तथा समीक्षात्मक हो गया है।
इतिहास लेखन के अनेक आधार होते हैं - जैसे धार्मिक, सांस्कृतिक, भौगोलिक, समाजशास्त्रीय, आध्यात्मिक, पौराणिक, प्रकृतिवादी, मानवशास्त्रीय आदि। आधारों में परिवर्तन होने के साथ ही इतिहास दर्शन में भी परिवर्तन हो जाता है। उदाहरण के लिए, समाजशास्त्रीय इतिहास दर्शन, राजनीतिक इतिहास दर्शन, आर्थिक इतिहास दर्शन आदि।
आबुल बाशार
आबुल बाशार एक भारतीय बंगाली जनप्रिय लेखक हैं। उनका जन्म मुर्शिदाबाद जिले के हमरपुर ग्राम में हुआ था।
कोम्बुचा
कोम्बुचा (Kombucha) एक किण्वित तथा अल्प अल्कोहलयुक्त, मीठी चाय है। इसे 'चाय मशरूम', 'चाय कवक' या 'मंचूरियन मशरूम' भी कहते हैं। इसमें थोड़ी-थोड़ी बुदबुदाहट भी होती है। इसका उपयोग एक पेय के रूप में होता है क्योंकि इसे स्वास्थ्य के लिए लाभकारी माना जाता है। इसमें काली चाय या हरी चाय प्रयुक्त होती है। इसमें कभी-कभी फलों के रस, मसाले, या अन्य सुवासक भी मिलाए जाते हैं।
इसकी उत्पत्ति-स्थान का ठीक-ठीक पता नहीं है। किन्तु ऐसा माना जाता है कि यह उत्तरी-पूर्वी चीन में सबसे पहले प्रयुक्त हुई होगी, किन्तु इसका उपयोग रूस और पूर्वी यूरोप]] में भी इसका प्रचलन था। Kombucha is now homebrewed globally, and also bottled and sold commercially by various companies.
राष्ट्रगौरव मानपदवी
राष्ट्रगौरव मानपदवी, नेपाल का द्वितीय सर्वोच्च नागरिक पुरस्कार है। इसको २०१० में संस्थापित किया गया था और नेपाल राष्ट्र की सेवा में उल्लेखनीय योगदान के लिए किया जाता है।
उपजीव्य-उपजीवक
किसी वस्तु की उपपत्ति के लिए जो अपेक्षणीय है, वह उपजीव्य है तथा जो अपेक्षा करे वह उपजीवक है। अर्थात् जिस पर निर्भर रहा जाए वह उपजीव्य है और जो निर्भर रहे वह उपजीवक है। जैसे, प्रत्यक्ष के बिना अनुमान नहीं हो सकता, इसलिए प्रत्यक्ष प्रमाण अनुमान प्रमाण का उपजीव्य है और अनुमान प्रमाण प्रत्यक्ष प्रमाण का उपजीवक है।
संस्कृत साहित्य में दो आदिकाव्य रामायण और महाभारत परवर्ती रचनाओं के लिये उपजीव्य काव्य हैं।
साहित्य के विकास में ‘आदान-प्रदान’ प्रक्रिया का महत्वपूर्ण योगदान रहता है। यह एक गतिशील जीवन्त प्रक्रिया है। उसमें पूर्ववर्ती से आधार रूप में कवि को जो कुछ भी उपलब्ध होता है उस पर खड़ा होकर ही आगे के  लिए अपना कदम उठाता है। इसी तथ्य को नीति वाक्य में कहा गया है कि बुद्धिमान व्यक्ति एक पैर से खड़ा रहता है और दूसरे से चलता है। यह केवल 'व्यक्ति सत्य' ही नहीं, साहित्यिक सन्दर्भ में भी सत्य है। खड़े पैर का आधार पूर्ववर्ती उपजीव्य साहित्य होता है। इसी उपजीव्य परम्परागत साहित्य भूमि पर कवि का एक पैर स्थित रहता है यही उसका आदान है और जो पैर चलता रहता है- वह कवि का पैर प्रदान है। पूर्ववर्ती काव्यों का प्रभाव परवर्ती कृतियों में अवश्य दिखाई देती है, यही पूर्ववर्ती प्रभाव ही उपजीव्य-उपजीवक भाव होता है।
राज्य विश्वविद्यालय
राज्यों की विधानसभा ऐक्ट पारित कर स्टेट यूनिवर्सिटी बनाती है। देश में कुल 251 स्टेट यूनिवर्सिटी हैं। इनमें से केवल 123 यूनिवर्सिटी को ही यूजीसी द्वारा बजट मिलता है। यूनिवर्सिटी ऑफ कोलकता, यूनिवर्सिटी ऑफ मद्रास और यूनिवर्सिटी ऑफ मुंबई देश की सबसे पुरानी राज्य विश्वविद्यालय हैं। जिस विश्वविद्यालय के व्यय का वहन राज्य सरकार द्वारा किया जाता है, वह राज्य विश्वविद्यालय कहलाता हैं|यह प्रांतीय अधिनियम के अंतर्गत आता है तथा यह विश्वविद्यालय अनुदान आयोग अधिनियम 1956 की धारा 12 (बी)की सूची में सम्मिलित होता है| सामान्य रूप से राज्य के राज्यपाल राज्य विश्वविद्यालय के कुलाधिपति होते हैं|
समाजवादी जनता पार्टी (राष्ट्रीय)
समाजवादी जनता पार्टी (राष्ट्रीय) (एसजेपी (आर)) एक भारतीय राजनीतिक पार्टी है, जिसकी स्थापना 1990-91 में चंद्रशेखर, भारत के 8 वें प्रधान मंत्री द्वारा की गई थी, और 8 जुलाई, 2007 को उनकी मृत्यु तक उनका नेतृत्व किया। समाजवादी जनता पार्टी राष्ट्रीय
लैंडफॉल द्वीप
लैंडफॉल द्वीप (Landfall Island) भारत के अण्डमान और निकोबार द्वीपसमूह केन्द्रशासित प्रदेश में अण्डमान द्वीपसमूह का एक द्वीप है। यह एक ग्राम भी है जो प्रशासनिक रूप से उत्तर और मध्य अण्डमान ज़िले में आता है। यह पोर्ट ब्लेयर के उत्तर में २२० किमी (१३७ मील) दूर है, और बर्मा से ३०० किमी (१८६ मील) की दूरी पर स्थित है।
यह द्वीप २००४ के हिन्द महासागर भूकंप व सुनामी के कारण बुरी तरह प्रभावित हुआ था, जिसके कारण बुनियादी ढांचे को नुकसान पहुंचा था।
यह द्वीप उत्तरी अंडमान द्वीप और म्यांमार के कोको द्वीप समूह के बीच स्थित है। यह उत्तरी अंडमान द्वीप से क्लूज पैसेज द्वारा अलग किया गया है। इसका क्षेत्रफल है।
लैंडफॉल द्वीप में महज एक छोटा सा गाँव है, जिसमें केवल मूल जनजातियों के लोग निवास करते हैं। भारत की २०११ की जनगणना के अनुसार, प्रभावी साक्षरता दर (अर्थात ६ वर्ष या उससे कम आयु के बच्चों को छोड़कर जनसंख्या की साक्षरता दर) १००% है।
बर्दिया नेशनल पार्क
बर्दिया नेशनल पार्क नेपाल के मध्यपश्चिमांचल विकास क्षेत्र में पड़ने वाला नेपाल का सबसे पड़ा रिज़र्व क्षेत्र है। अब नेपाल में ६ प्रदेश का विभाजन होने के पश्चात यह कर्णाली प्रदेश में  पड़ता है। और बर्दिया जिले के निकट ही होने के कारण इसे बर्दिया नेशनल पार्क का नाम दिया गया है।  रॉयल बर्दिया नेशनल आरक की स्थापन आज से १८८ वर्ष पूर्व विक्रमी संवत १८८८ में हुआ था।
बर्दिया नेशनल पार्क का क्षेत्रफल ९६८ km²  है पश्चिम में कर्णाली नदी तथा इसके पूर्व में बबई नदी बहती है कर्णाली तथा बबई द्वारा बनाये गए मैदानी क्षेत्र में सुन्दर थारू बस्तियां है जो यहाँ आने वाले पर्यटकों को स्वागत करते हैं।
बर्दिया नेशनल पार्क के उत्तर में शिवालिक पहाड़ियां हैं इस पार्क में घना उष्णोकटिबन्धीय नाम पर्णपाती वन है जिनमे साल, शीशम ,बकाइन ,नीम इत्यादि के पेड़ शामिल हैं। पार्क के मध्य पूर्व से होकर नेपाल की राष्ट्रीय राजमार्ग संख्या १२ गुजरती है जो नेपाल के सुदूर पश्चिम और मध्यपश्चिम के अधिकांश जिलों  जैसे जाजरकोट ,डोल्पा, कालिकोट, जुमला , रुकुम, सल्यान, दुल्लु, इत्यादि को जोड़ती है जिनमे कर्णाली प्रदेश की राजधानी सुर्खेत भी इसी मार्ग से होकर जाते हैंयह पार्क एक सींग वाले गैंडे गेस्टर , बंगाल टाइगर , एशियन हाथी और दुनिया के दुर्लभ प्रजाति के जीव जंतु एवं वनस्पति के लिए प्रसिद्ध है।
बर्दिया नेशनल पार्क का ७० %भाग घना जंगल, शेष ३०% भाग घास के मैदान हैं , पार्क के अंदर छोटी बड़ी बरसाती नदी नाले हैं  जिनमे वरसात के समय में भरपूर मात्रा में जल भरा हुआ रहता है पार्क में ८३९ प्रकार की वनस्पतियां पाई जाती हैं।
बर्दिया नेशनल पार्क में काला हिरण, गांगटीक डाल्फिन, दल दल हिरण, घड़ियाल मगरमच्छ, मार्श मगर जैसे लुप्त प्रजाति के जीव रहते हैं।
इसी प्रकार यहाँ दुर्लभ प्रजाति के पक्षियां रहती हैं जिनमे ४०७ प्रकार की पक्षी जातियां हैं , ३० स्तनधारियों की २५० से भी अधिक प्रजातियां यहाँ निवास करती हैं।
इस पार्क में प्रतिवर्ष लाखों में संख्या में देश विदेश से लोग भ्रमण करने आते यहीं जिनमे भारत से गए हुए पर्यटकों की संख्या अधिक रहती है। बर्दिया नेशनल पार्क में प्रवेश करने के लिए मुख्य द्वार ठाकुरद्वारा है, दिनभर पार्क में घूमने के पश्चात् रात्रि विश्राम करने का स्थान ठाकुर द्वारा ही है। यहाँ एक म्युसियम है, ठाकुर द्वारा में अनेक लॉज हैं और एक मेडिकल सेण्टर भी है।
नेपाल के मैदानी भाग तथा नेपाल का पूर्व पश्चिम राजमार्ग से जुड़ा होने के साथ साथ भारत से सटा हुआ है इसलिए यहाँ जाने में कोई कठिनाई नहीं है भारत के नजदीकी स्थानों से सुबह मोटर साइकल में जाकर शामको आसानी से लौट सकते हैं।
मुरारीलाल मीणा
मुरारीलाल मीणा एक भारतीय राजनीतिज्ञ तथा वर्तमान राजस्थान सरकार में कृषि विपणन विभाग राज्यमंत्री हैं। वे वर्तमान में राजस्थान विधानसभा में दौसा से विधायक हैं। वे भारतीय राष्ट्रीय कांग्रेस के राजनेता हैं।
गंगाराम कोली
गंगाराम कोली एक भारतीय राजनीतिज्ञ तथा पूर्व बयाना से लोक सभा सांसद थे। वे भारतीय जनता पार्टी के राजनेता हैं।
अक्षदीप नाथ
अक्षदीप दीपेन्द्र नाथ (जन्म 10 मई 1993) भारतीय क्रिकेट खिलाड़ी हैं जो भारतीय राज्य उत्तर प्रदेश के लिए स्थानीय क्रिकेट खेलते हैं। वो दायें हाथ के बल्लेबाज हैं और कभी-कभी मध्यम गति की दायें हाथ गेंदबाजी भी करते हैं। वो भारत की "अंडर 19 क्रिकेट" टीम के उस समय उप-कप्तान थे जब टीम ने ऑस्ट्रेलिया में 2012 अंडर 19 क्रिकेट विश्व कप जीता था।
रिजवान शमशाद
रिज़वान शमशाद (जन्म 19 नवम्बर 1972) भारत के प्रथम श्रेणी क्रिकेट के खिलाड़ी हैं।
ओमार अल-बशीर
ओमार अल-बशीर (जन्म १ जनवरी १९४४) सूडान के एक राजनेता हैं जिन्होंने १९८९ से २०१९ तक सूडान के सातवें राष्ट्रपति के रूप में कार्य किया और राष्ट्रीय कांग्रेस पार्टी के संस्थापक हैं।
प्रो० राजेन्द्र सिंह (रज्जू भय्या) विश्वविद्यालय
प्रो० राजेन्द्र सिंह (रज्जू भय्या) विश्वविद्यालय, पूर्ववर्ती इलाहाबाद राज्य विश्वविद्यालय, उत्तर प्रदेश सरकार द्वार 17 जून 2016 को इलाहाबाद मे स्थापित किया गया एक विश्वविद्यालय है। इस विश्वविद्यालय के प्रथम सत्र का प्रारम्भ 2016-17 मे इलाहाबाद, कौशाम्बी, फतेहपुर और प्रतापगढ़ के 562 सम्बद्ध काॅलेजो मे हुआ। इलाहाबाद, कौशाम्बी, फतेहपुर और प्रतापगढ़ के वे कालेज जो पूर्व मे छत्रपति शाहूजी महाराज विश्वविद्यालय, कानपुर तथा डाॅ॰ राम मनोहर लोहिया अवध विश्वविद्यालय, फैजाबाद से सम्बद्ध थे अब इस नए स्थापित "इलाहाबाद राज्य विश्वविद्यालय" के अंतर्गत आ गए है। विश्वविद्यालय के प्रथम कुलपति के अनुसार
"यह विश्वविद्यालय रेजीडेन्शियल कम एफिलिएटिंग विश्वविद्यालय होगा। प्रथम चरण में इस विश्वविद्यालय में ह्यूमैनिटीज, सोशल साइंसेज, इण्टरनेशनल स्टडीज, काॅमर्स और मैनेजमेण्ट आदि विषयों की पढ़ाई छात्र-छात्राओं को उपलब्ध होगी।"
प्रधानमंत्री किसान सम्मान निधि
प्रधानमंत्री किसान सम्मान निधि भारत सरकार की महत्वपूर्ण योजनाओं में से एक योजना है। इस योजना के अन्तर्गत छोटे और सीमान्त किसानों को आर्थिक सहायता प्रदान करती है, जिनके पास 2 हेक्टेयर (4.9 एकड़) से कम भूमि हो।
इस योजना के तहत सभी किसानों को न्यूनतम आय सहायता के रूप में प्रति वर्ष 6 हजार रूपया मिल रहा है। 1 दिसम्बर 2018 से लागू यह योजना किसानों के लिए वरदान साबित हो रही है।
प्रधानमंत्री किसान सम्मान निधि योजना के तहत ₹ 6,000 प्रति वर्ष प्रत्येक पात्र किसान को तीन किश्तों में भुगतान किया जाता है और सहायता राशि सीधे उनके बैंक खातों में जमा हो जाती है। अर्थात प्रत्येक 4 माह के बाद किसान को 2 हजार की सहायता राशि दी जा रही है।
योजना की शुरुआत वर्ष 2018 के रबी सीजन में की गई थी। उस समय सरकार ने इसके लिए 20 हजार करोड़ रुपये का अग्रिम बजटीय प्रावधान करा लिया था, जबकि योजना पर सालाना खर्च 75 हजार करोड़ रुपये आने का अनुमान था। लेकिन देश में किसानों की संख्या अधिक होने के कारण एवं इस योजना में किसानो की दिलचस्पी होने के कारण सालाना खर्च में बढ़ोतरी हुई है।
छोटे किसानों के लिए यह योजना अत्यन्त उपयोगी सिद्ध हुई है। बुवाई से ठीक पहले नगदी संकट से जूझने वाले किसानों को इस नगदी से बीज, खाद और अन्य इनपुट की उपलब्धता में सुविधा हो रही है।
इन छोटे किसानों में ज्यादातर सीमान्त हैं, जिनका खेती से पेट भरना मुश्किल है। लेकिन इस योजना के आने के बाद किसान इसका लाभ ले कर काफी खुश हैं।
इस योजना का लाभ दो हेक्टेयर खेती वाली जमीन से कम रकबा वाले किसानों को दिए जाने का प्रावधान है। राज्य सरकारें ऐसे किसानों की जोत के साथ उनके बैंक खाते और अन्य ब्यौरा केंद्र सरकार को मुहैया कराती है। उसकी पुष्टि के बाद केन्द्र सरकार ऐसे किसानों के बैंक खातों में सीधे धन जमा करती है। योजना की सफलता में डिजिटल प्रणाली की भूमिका अहम साबित हो रही है।
पिछले कई महीने से इसके इंजीनियर एक ओटीपी का समाधान नहीं कर पाये
प्रधानमंत्री किसान सम्मान निधि योजना के लिए किसान भाई दो माध्यम से आवेदन कर सकते हैं, पहला माध्यम कॉमन सर्विस सेंटर है, दूसरा माध्यम किसान भाई खुद प्रधानमंत्री किसान सम्मान निधि योजना की अधिकारी वेबसाइट पर जाकर आवेदन कर सकते हैं आवेदन के पश्चात् आपका आवेदन सत्यापन के लिए आपके ब्लॉक में भेज दिया जाएगा. ब्लॉक में वेरीफाई होने के बाद आपका आवेदन जिला कल्याण विभाग को भेज दिया जाएगा. उसके बाद राज्य सरकार इसको सत्यापित करेगी और अंत में केंद्र सरकार के पास आपका आवेदन ऑनलाइन ही सत्यापन के लिए पहुच जायेगा.
केंद्र सरकार से मंजूरी मिलने के बाद सहायता राशि आपके खाते में आनी शुरू हो जायेगी।
किसान सम्मान निधि योजना की नयी अपडेट यह है की अब इस योजना में सभी किसानों को शामिल कर लिया गया है। आपको बता दें पहले सिर्फ 2 हेक्टेयर या उससे कम भूमि वाले किसानों को ही शामिल किया गया था। 1 अप्रैल 2021 तक किसानों को 2 हजार रुपये की 8 किस्तें जा चुकी हैं।
पी एम किसान की 10th क़िस्त सरकार द्वारा किसानो के खातों में 20 दिसम्बर 2022 के आसपास जारी कर दी जाएगी। प्रधानमंत्री किसान सम्मान निधि योजना भारत सरकार की एक महत्वकाक्षी योजना है। इस योजना से प्रति वर्ष लाखो किसान लाभान्वित हो रहे है।
पी एम किसान सम्मान निधि योजना भारत सरकार की एक महत्वकाक्षी योजना है। अब इसमें किस्त स्टेटस जो मोबाइल नम्बर से देखते थे उसे हटा दिया गया है और इसका कारण सुरक्षा बताया गया है बाहरी कड़ियाँ - ==
नुरुल हसन
नुरुल हसन (26 दिसम्बर 1921 – 12 जुलाई 1993) भारतीय इतिहासकार और भारत सरकार में एक नीतिज्ञ थे। वो भारत सरकार में राज्य सभा सदस्य के रूप में शिक्षा राज्य (स्वतंत्र प्रभार), सामाजिक मामले और संस्कृति मंत्री (1971-1977) और बंगाल एवं ओडिशा के राज्यपाल (1986-1993) रहे।
नोत्र देम दे पेरिस
नोत्र देम दे पेरिस पेरिस, फ्रांस में एक मध्यकालीन कैथोलिक कैथेड्रल चर्च है। कैथेड्रल को फ्रेंच गोथिक वास्तुकला के बेहतरीन उदाहरणों में से एक माना जाता है। रिब वॉल्ट और फ्लाइंग बट्रेस, इसकी विशाल और रंगीन गुलाब खिड़कियां, और इसकी मूर्तिकला सजावट की प्रकृति के लिए विश्व में प्रसिद्ध है।
कैथेड्रल 1160 में बिशप मौरिस डी सुली के तहत शुरू किया गया था और 1260 ईस्वी तक काफी हद तक पूरा हो गया था, हालांकि इसे आगामी शताब्दियों में अक्सर निर्माण संशोधित किया गया था। 1790 के दशक में, फ्रांसीसी क्रांति के दौरान नोट्रे-डेम को अपवित्रता का सामना करना पड़ा; इसकी अधिकांश धार्मिक कल्पना क्षतिग्रस्त या नष्ट हो गई थी। 1804 में, कैथेड्रल फ्रांस के सम्राट के रूप में नेपोलियन I के राज्याभिषेक का स्थल था, और हेनरी का बपतिस्मा, 1821 में चैंबर्ड की गणना और तीसरे फ्रांसीसी गणराज्य के कई राष्ट्रपतियों के अंतिम संस्कार का स्थल बना।
15 अप्रैल 2019 को 18:50 पर स्थानीय समय अनुसार, कैथेड्रल में आग लग गई, जिससे शिखर और ओक की छत नष्ट हुई। क्षति की सीमा शुरू में अज्ञात थी। फ्रांसीसी राष्ट्रपति इमैनुएल मैक्रॉन ने कहा कि लगभग 400 अग्निशामकों ने आग पर काबू पाने में मदद की। कैथेड्रल की छत का पत्थर काफी हद तक बरकरार है, जिससे जलते हुए इमारती पत्थर नीचे की इमारत में गिर गए। आग बुझने के बाद कैथेड्रल की मुख्य संरचना अब सुरक्षित मानी गई है।.
बी. बी. टंडन
ब्रिज बिहारी टंडन अथवा बी॰बी॰ टंडन देश के 14वें चुनाव आयुक्त थे। बीबी टंडन 1965 के बैच के आईएएस अफसर थे और उनका कैडर हिमाचल था। टंडन ने 16 मई 2005 को देश के 14वें मुख्य निर्वाचन आयुक्त का पदभार संभाला था। वे 29 जून 2006 तक इस पद पर रहे।
कोटला विजय भास्कर रेड्डी
कोटला विजया भास्कर रेड्डी (16 अगस्त 1920 - 27 सितंबर 2001) दो बार,1983 में और फिर 1992 से 1994 तक भारतीय राज्य आंध्र प्रदेश के मुख्यमंत्री थे। रेड्डी भारतीय राष्ट्रीय कांग्रेस के सदस्य थे। वह 1977, 1984, 1989, 1991, 1996 और 1998 में छह बार लोकसभा के लिए चुने गए। वह एक केंद्रीय कैबिनेट मंत्री और साथ ही कई संसदीय समितियों के सदस्य थे। वह 1999 के चुनाव हार गए और बाद में सक्रिय राजनीति से सेवानिवृत्त हो गए।
मर्यादा (फ़िल्म)
मर्यादा 1971 की हिन्दी फिल्म है। यह फिल्म अरविन्द सेन द्वारा निर्मित और निर्देशित है। फिल्म में राजेश खन्ना, राज कुमार और माला सिन्हा हैं। संगीत कल्याणजी आनंदजी द्वारा है। यह फिल्म 1969 और 1971 के बीच राजेश खन्ना की लगातार 17 हिट फिल्मों में से एक है। इसमें दो नायक वाली फिल्मों "मर्यादा" और "अंदाज़" को उनकी 15 एकल एकल हिट फिल्मों में गिना गया।
ललिता (माला सिन्हा) अपनी विधवा माँ के साथ भारत के एक छोटे से गाँव में रहती है। एक दिन यात्रा करते समय वह फँस जाती है और राजा बाबू नामक एक युवक उसकी सहायता के लिए आता है। दोनों एक दूसरे के प्यार में पड़ जाते हैं। जब वह अपनी मां को राजा के प्रति अपने प्यार के बारे में बताती है, तो वह विरोध करती हैं। क्योंकि उसकी मां को पता है कि राजा बाबू पहले से ही शादीशुदा हैं और उसका एक बेटा है। वह ललिता को दीवान (अभि भट्टाचार्य) के साथ उसकी शादी की भी याद दिलाती है।
जब ललिता राजा से मिलती है, तो वह उसे स्वीकार करता है कि वह राजा नहीं है, लेकिन उसका असली नाम राजन राम बहादुर (राजेश खन्ना) है। लेकिन उसे कोई अन्य जानकारी देने से इनकार कर देता है। वह तय करती है कि उसका उससे कोई लेना-देना नहीं है। रहस्य गहराता जाता है जब राजा बाबू का सौतेला भाई प्राण बहादुर (प्राण) लौटता है और राजा की पहचान पर कब्जा करने वाले युवक का सामना करना चाहता है। जिसके परिणाम उनके आसपास के सभी लोगों के जीवन को हमेशा के लिए बदल देंगे।
सुवर्णभूमि
सुवर्णभूमि (पालि : 'सुवण्णभूमि' ; शाब्दिक अर्थ -'स्वर्ण की भूमि') अनेकों प्राचीन भारतीय साहित्यिक स्रोतों में तथा बौद्ध ग्रन्थों में प्रयुक्त शब्द है। उदाहरण के लिए यह शब्द महावंस, कुछ जातक कथाओं, मिलिन्द मान्ह तथा रामायण में आया है।
दक्षिणपूर्व एशिया के अनेक क्षेत्रों (देशों) को स्वर्नभूमि कहा जाता था। यह एक भ्रान्त धारणा है कि अशोक के शिलालेखों में 'सुवर्णभूमि' का उल्लेख है। सुवर्णभूमि , किस क्षेत्र को कहते थे, इस पर बहुत अधिक मतभेद है। विद्वानों ने मुख्यतः दो क्षेत्रों की पहचान की है जिन्हें सम्भवतः 'सुवर्णभूमि' कहा जाता था। ये हैं- द्वीपीय दक्षिण-पूर्वी एशिया तथा दक्षिण भारत।
बगान साम्राज्य
पगान साम्राज्य या बगान साम्राज्य (Pagan Empire ; बर्मी भाषा : ပုဂံခေတ်, उच्चारण : [bəɡàɴ kʰɪʔ] ; अर्थ - बेगान काल) उन क्षेत्रों को एकजुट करने वाला पहला राज्य था जो बाद में आधुनिक बर्मा कहलाया। इसे 'बगान राजवंश' भी कहते हैं। अनोरथ या अनिरुद्ध ने ११वीं शताब्दी में इसकी स्थापना की थी। इरावदी घाटी और इसकी परिधि पर पगान के 250 वर्ष के शासन ने बर्मी भाषा और संस्कृति के उत्थान, ऊपरी बर्मा में बर्मन जातीयता के प्रसार और बर्मा में थेरवादी बौद्ध धर्म के विकास में महत्वपूर्ण भूमिका निभायी।
श्री क्षेत्र
श्री क्षेत्र (बर्मी भाषा : သရေခေတ္တရာ ပြည်, IPA: [θəjè kʰɪʔtəjà pjì]; शाब्दिक अर्थ : 'लक्ष्मी से युक्त क्षेत्र' or "Field of Glory") म्यान्मार का एक नगर-राज्य था जो इरावदी नदी के किनारे स्थित था।
द ब्रदरहुड वृत्तचित्र
द ब्रदरहुड एक भारतीय डॉक्यमेंट्री फिल्म है। जिसका निर्माण एवं निर्देशन वरिष्ठ पत्रकार पंकज पाराशर ने किया है। यह वृत्तचित्र जनपद गौतमबुद्ध नगर (उत्तर प्रदेश) के बिसाहड़ा गांव में अखलाक नामक व्यक्ति की हत्या एवं उसके उपरांत उत्पन्न सांप्रदायिक वैमन्स्यता पर आधारित है। वृत्तचित्र दो गांवों घोड़ी बछेड़ा और तिल बेगमपुर के मध्य लगभग 500 वर्षों के परस्तर ऐतिहासिक संबंधों को प्रदर्शित करता है। यह वृत्तचित्र स्वतंत्रता दिवस के अवसर पर 15 अगस्त 2018 को यूट्यूब पर प्रसारित की गई।
द ब्रदरहुड का कथानक बिसाहड़ा कांड में अखलाख की हत्या से प्रारंभ होता है। अखलाख की हत्या के उपरांत इस क्षेत्र में निवास करने वाले हिन्दू एवं मुस्लिम संप्रदाय के मध्य वैमन्स्तापूर्ण माहौल उत्पन्न हो गया था। यह वृत्तचित्र जनपद गौतमबुद्ध नगर एवं बुलंदशहर के दो गांवों के मध्य परस्पर संबंधों को प्रदर्शित करता है। गौतमबुद्ध नगर का गांव घोड़ी बछेड़ा हिन्दू बाहुल्य है एवं बुलंदशहर जनपद का तिल बेगमपुर गांव मुस्लिम बाहुल्यता वाला है। किन्तु दोनों गांवों के निवासियों के मध्य संबंध अत्यंत प्रगाढ़ एवं सौहार्द्रपूर्ण हैं। वृत्तचित्र में प्रदर्शित किया गया है कि घोड़ी बछेड़ा गांव के हिन्दू तिल बेगमपुर गांव के मुस्लिमों को अपना बड़ा भाई मानते हैं। वृत्तचित्र में उक्त दोनों गांवों के मध्य लगभग 500 वर्षों की घटनाओं को इंगित किया गया है। भारतीय स्वतंत्रता संग्राम, भारत-पाकिस्तान विभाजन एवं उसके उपरांत घटित राजनीतिक घटनाओं को प्रदर्शित किया है, जिनमें हिन्दू एवं मुसलमान मिलकर एकता का प्रदर्शन करते रहे हैं।
बाज़ूबंद (1954 हिन्दी फ़िल्म)
बाज़ूबंद 1954 की बॉलीवुड फ़िल्म है। प्राचीन काल से सदाचार और वाइस की प्राचीन शक्तियां एक दूसरे पर वर्चस्व की लड़ाई में हैं।
चन्देल, मणिपुर
चन्देल भारत के मणिपुर राज्य के चन्देल ज़िले में स्थित एक नगर है। यह उस ज़िले का मुख्यालय भी है। राष्ट्रीय राजमार्ग १०२सी यहाँ से गुज़रता है। यह चकपी नदी के किनारे बसा हुआ है।
उखरुल
उखरुल भारत के मणिपुर राज्य के उखरुल ज़िले में स्थित एक नगर है। यह उस ज़िले का मुख्यालय भी है।
थौबाल
थौबाल भारत के मणिपुर राज्य के थौबाल जिले में स्थित एक नगर है। यह उस जिले का मुख्यालय भी है।
मुइज़-उद-दीन बहराम
बहराम शाह इल्तुमिश का पुत्र था । इसने अल्तूनिया व रजिया को भटिंडा दिल्ली आते वक़्त हराकर उनकी हत्या कर दी तथा सत्ता अपने हाथो ले ली । बहरामशाह ने तुर्क सरदारों के एक नए पद 'नायब ए ममालिक का सृजन किया । ( यह पद एतगीन को दिया गया था ) बहरमशाह के समय में मंगोल आक्रमणकारी 'तायार' का आक्रमण हुआ।
आनन्द मन्दिर
आनन्द मन्दिर (, ), म्यान्मार का प्रसिद्ध बौद्ध मन्दिर है जिसका निर्माण ११०५ ई में बगान साम्राज्य के काल में किया गया था। यह बगान में स्थित है।
कलात काली मंदिर
कलात काली मंदिर कलात में स्थित माँ काली का मंदिर है।
बिष्णुपुर, मणिपुर
बिष्णुपुर भारत के मणिपुर राज्य के बिष्णुपुर जिले में स्थित एक नगर है। यह उस जिले का मुख्यालय भी है। राष्ट्रीय राजमार्ग २ यहाँ से होकर जाता है।
बिष्णुपुर का १५वीं शताब्दी में निर्मित भगवान विष्णु का एक मन्दिर है।
सेनापति, मणिपुर
सेनापति भारत के मणिपुर राज्य के सेनापति ज़िले में स्थित एक नगर है। यह उस ज़िले का मुख्यालय भी है।
बिलासपुर, छत्तीसगढ़
बिलासपुर (Bilaspur) भारत के छत्तीसगढ़ राज्य के बिलासपुर ज़िले में स्थित एक नगर है। यह उस ज़िले का मुख्यालय भी है।तथा प्रशाशनिक एवं शहरी दोनों रूपों से छत्तीसगढ़ का दुुुुसरा सबसे बड़ा शहर है तथा इसे न्यायधानी होनेें का गौरव भी प्राप्त है। बिलासपुर मेें छत्तीसगढ़ का उच्च न्यायालय भी स्थित है।बिलासपुर में रेेेलवे का ज़ोन भी स्थित है एवं बिलासपुर रेलवे ज़ोन भारत का सबसे अधिक आय अर्जित करने वाला ज़ोन है तथा इसके साथ ही बिलासपुर में कई राष्ट्रीय स्तर के संसथान स्थित है जिनमें N.T.P.C S.E.C.L रेलवेे ज़ोन एवं सेेंट्रल यूूूूनिवर्सिटी आदि प्रमुख हैं यहाँ भारत का सबसे बड़ा इस्थाई छठ घाट हैं
अनाल लोग
अनाल (Anāl) भारत के मणिपुर राज्य और उस से सठे हुए बर्मा के सगाइंग मण्डल के कुछ क्षेत्रों में बसने वाला एक समुदाय है। यह नागा समुदाय की एक शाखा है और प्राचीनकाल में मूल रूप से ह्मार समुदाय से अलग होकर आरम्भ हुई थी।
अनाल भाषा
अनाल (Anal) या नमफ़ाउ (Namfau) एक कुकी भाषा है जो भारत के मणिपुर राज्य और उसके पड़ोस में बर्मा के सगाइंग मण्डल में अनाल नागा समुदाय द्वारा बोली जाती है।
मीडिया पारिस्थितिकी
मीडिया पारिस्थितिकी सिद्धांत मीडिया, प्रौद्योगिकी और संचार का अध्ययन है कि वे कैसे मानव वातावरण को प्रभावित करते हैं। यह सैद्धांतिक अवधारणाओं को 1964 में मार्शल मैक्लुहान द्वारा प्रस्तावित किया गया था, जबकि मीडिया पारिस्थितिकी शब्द को पहली बार औपचारिक रूप से 1968 में नील पोस्टमैन द्वारा प्रयोग किया गया था।
इस संदर्भ में पारिस्थितिकी उस वातावरण की ओर इशारा करती है जिसमें इस माध्यम का उपयोग किया जाता है - वे क्या हैं और वे समाज को कैसे प्रभावित करते हैं। मीडिया पारिस्थितिकी का तर्क है कि मीडिया प्रत्येक युग में मानव इंद्रियों के विस्तार के रूप में कार्य करता है और संचार प्रौद्योगिकी सामाजिक परिवर्तन का प्राथमिक कारण है।
मालेगाँव बमविस्फोट, २००८
२९ सितंबर २००८ में पश्चिमी भारत में हुए बम विस्फोटों में, भारत के गुजरात और महाराष्ट्र राज्यों में तीन बम विस्फोट हुए, जिसमें १० लोग मारे गए और ८० घायल हो गए। महाराष्ट्र के मालेगांव में दो बम विस्फोट हुए, जिसमें नौ लोग मारे गए, जबकि मोडासा में एक और विस्फोट हुआ। गुजरात में एक व्यक्ति की मौत हो गई।
भारत में मई २००८ के बाद से आतंकवादी हमलों में वृद्धि देखी गई, जब जयपुर में सिलसिलेवार बम धमाकों में ६३ लोगों की मौत हुई थी। तब से, बैंगलोर, अहमदाबाद और दिल्ली सहित अन्य प्रमुख भारतीय शहरों को निशाना बनाया गया।
२९ सितंबर २००८ को, अहमदाबाद, गुजरात में पुलिस ने १७ बम पाए जाने और निष्क्रिय किए जाने पर एक और आतंकवादी हमले को विफल कर दिया। हालांकि, एक कम तीव्रता वाला बम मुसलमानों से भरे बाजार में रमज़ान के उपवास को तोड़ते हुए फट गया, जिसमें एक की मौत हो गई और १५ घायल हो गए। फरीदाबाद में एक मंदिर के पास रखा गया एक और बम मिला और उसे निष्क्रिय कर दिया गया। इसके अलावा, बम कथित तौर पर उन बमों के समान थे जो इस हमले से दो दिन पहले दिल्ली में फटे थे।
मालेगांव और मोडासा में विस्फोट पूरे भारत में मनाया जाने वाला एक प्रमुख हिंदू त्योहार नवरात्रि की पूर्व संध्या पर हुआ था।
खिलौना कैमरा
खिलौना कैमरा का तात्पर्य ऐसी कैमरा से है जो बच्चों के मनोरंजन के उद्देश्य से बनाया गया हो। इनमें दी गई तस्वीरें एक नेगेटिव अथवा कागज के तस्वीरों के रूप में रहता है।
चकमा भाषा
चाकमा (बांग्ला में : চাকমা ভাষা ) बांग्लादेश के चट्टग्राम पहाड़ी क्षेत्र, बर्मा के रखाइन राज्य और भारत के मिज़ोरम, त्रिपुरा व असम राज्यों में बोली जाने वाली एक हिन्द-आर्य भाषा है। इसे चकमा समुदाय और दाइंगनेत समुदाय के लोग मातृभाषा के रूप में बोलते हैं।
दाइंगनेत लोग
दाइंगनेत (Daingnet, ဒိုင်းနက်လူမျိုး) या थाइख्मा(Thaikhma, သက္ကမ) बर्मा के रखाइन राज्य में बसने वाला एक समुदाय है, जो रखाइन के ही मूल निवासी हैं। इनका चकमा समुदाय के साथ गहरा सम्बन्ध है और यह उन्हीं की तरह चकमा भाषा के मातृभाषी हैं। आनुवांशिक दृष्टि से यह बर्मी लोगों और तिब्बती लोगों से सम्बन्धित हैं हालांकि यह एक हिन्द-आर्य भाषा बोलते हैं।
चकमा लिपि
चाकमा लिपि, ब्राह्मी लिपि से व्युत्पन्न एक लिपि है जिसका उपयोग चाकमा भाषा को लिखने के लिए किया जाता है। इसे चाकमा भाषा में 'अझापात' कहा जाता है। तञ्चङ्ग्या भाषा लिखने के लिए भी इसी लिपि का उपयोग होता है। यह बर्मी भाषा की लिपि से मिलती-जुलती लिपि है।
वर्तमानकाल में इसका प्रयोग कुछ घट गया है और बहुत लोग चकमा को बंगाली-असामी लिपि में लिखने लगे हैं। देवनागरी की तरह चकमा लिपि भी ब्राह्मी लिपि की वंशज है। उत्तरी थाईलैण्ड में प्रयोगित ताइ थाम लिपि और चीन, लाओस, बर्मा व थाईलैण्ड में प्रयोगित ताइ लुए लिपि चकमा लिपि से सम्बन्ध रखती हैं।
देवनागरी की तरह व्यंजन के लिए प्रत्येक वर्ण में स्वर ध्वनि (अ) संयुक्त रहती है। स्वर के बिना किसी व्यंजन को इंगित करने के लिए, एक विशेष यूनिकोड (हलन्त) जोड़ा जाता है, जिसका स्वरूप यह है - 𑄳 ।
चकमा वर्णमाला को यूनिकोड के ६.१ संस्करण में जनवरी २०१२ में साथ सम्मिलित किया गया था। इसके लिए आवंटित यूनिकोड U+11100 से U+1114F तक हैं:
एस के शिवकुमार
एस के शिवकुमार (1953 - 13 अप्रैल 2019) कर्नाटक राज्य के एक भारतीय वैज्ञानिक थे जिन्होंने भारतीय अंतरिक्ष अनुसंधान संगठन (इसरो) केन्द्रों में काम किया था। इन्हें 2015 में चौथे उच्चतम नागरिक पुरस्कार भारत में पद्म श्री सम्मानित किया गया था।
पी॰ आर॰ रामचंद्र मेनन
पी॰ आर॰ रामचंद्र मेनन एक भारतीय न्यायाधीश तथा वर्तमान में छत्तीसगढ़ उच्च न्यायालय , बिलासपुर के न्यायाधीश हैं।
भूषण रामकृष्ण गवई
न्यायमूर्ति भूषण रामकृष्ण गवई (जन्म: 24 नवम्बर 1960) एक भारतीय न्यायाधीश तथा वर्तमान में भारत के उच्चतम न्यायालय के न्यायाधीश हैं। वे 2003 से 2019 के बीच बॉम्बे उच्च न्यायालय के न्यायाधीश भी रहे चूके हैं। 8 मई 2019 को हुई अपनी बैठक में, सुप्रीम कोर्ट के कॉलेजियम ने जस्टिस भूषण रामकृष्ण गवई का नाम सुप्रीम कोर्ट के जज के लिए प्रस्तावित किया था। जस्टिस के॰ जी॰ बालकृष्णन के बाद गवई ऐसे दूसरे दलित जज हैं जो सुप्रीम कोर्ट के मुख्य जज बनेंगे। वे 14 मई 2025 को जस्टिस संजीव खन्ना के रिटायर होने के बाद 23 नवंबर 2025 तक इस पद पर रहेंगे।
न्यायमूर्ति भूषण रामकृष्ण गवई भारतीय रिपब्लिकन पार्टी के नेता, महाराष्ट्र के विधायक, सांसद, तथा बिहार, सिक्किम व केरल इन तीन राज्य के राज्यपाल रह चूके रा॰ सु॰ गवई के पुत्र है।
ताई लुए भाषा
ताइ लुए (Tai Lue) दक्षिणपूर्वी एशिया में लू समुदाय द्वारा बोली जाने वाली एक ताई भाषा है। इसे बोलने वाले चीन के युन्नान प्रान्त, बर्मा, लाओस, थाईलैण्ड और वियतनाम में बसते हैं। यह अन्य ताई भाषाओं से मिलती-जुलती है।
वसंत विषुव
वसन्त विषुव या महाविषुव को 'मार्च विषुव' (March equinox) भी कहते हैं। इस तिथि को उपसौर बिन्दु (subsolar point) दक्षिणी गोलार्ध को छोड़कर उत्तरी गोलार्ध की तरफ बढता हुआ प्रतीत होता है (धरती से देखने पर)। इसी को दक्षिणी गोलार्ध में शरद विषुव (autumnal equinox) कहते हैं जबकि इसी तिथि को उत्तरी गोरार्ध में 'वसन्त विषुव' कहा जाता है। यह विषुव, ग्रीनिच रेखा पर १९ मार्च से लेकर २१ मार्च के बीच आती है।
विमानन सुरक्षा नेटवर्क
विमानन सुरक्षा नेटवर्क (ASN) (अंग्रेजी: विमानन सुरक्षा नेटवर्क), एक वेबसाइट है कि एयरलाइनों दुर्घटना इतिहास में दर्ज किया गया है। इस वेबसाइट के डेटाबेस में 8,700 से अधिक विमान दुर्घटनाएँ हैं। हर हफ्ते लगभग 50,000 आगंतुक इस वेबसाइट पर जाते हैं।
1996 में, हैरो रंटर ने "एविएशन सेफ्टी वेब पेज" वेबसाइट की स्थापना की। बाद में, फैबियन लुजान ने वेबसाइट का नाम बदलने के लिए हैरो रिपोर्टर को सलाह दी। इस सुझाव के अनुसार, वेबसाइट का नाम एविएशन सेफ्टी नेटवर्क है। वर्तमान में इस वेबसाइट पर कोई विज्ञापन प्रदर्शित नहीं किए गए हैं। यही कारण है कि यह पूरी तरह से मानव के दान से प्रेरित है। वर्ष 2006 में, इस वेबसाइट के 10 साल पूरे होने का जश्न मनाया जा रहा है। विमानन सुरक्षा नेटवर्क को कई एयरलाइनों द्वारा विश्वसनीय माना जाता है।
विमानन सुरक्षा नेटवर्क का उद्देश्य सभी एयरलाइन दुर्घटनाओं और सुरक्षा मुद्दों पर सटीक, अद्यतित जानकारी प्रदान करना है। इस वेबसाइट में दुर्घटनाओं और सुरक्षा के साथ-साथ दुर्घटनाओं की कई छवियों के बारे में बहुत सारी जानकारी है।
सीहोर रेलवे स्टेशन
सीहोर रेलवे स्टेशन मध्य प्रदेश के सीहोर जिले का एक मुख्य रेलवे स्टेशन है। इसका कोड SEH है। स्टेशन में 2 प्लेटफार्म हैं। सीहोर रेलवे स्टेशन मध्य प्रदेश का मुख्य स्टेशन है जो कि पश्चिम रेलवे (रतलाम झोन) के अंतर्गत आता है। यह स्टेशन राजधानी भोपाल से 37किमी की दूरी पर स्थित है भोपाल - उज्जैन(इंदौर,रतलाम) रेल्वे लाइन पर स्थित है। कुछ ट्रेनें है जो सीहोर रेलवे स्टेशन से गुजरती है।
स्टेशन का नाम = सीहोर SEH
प्रकार = भारत में रेलवे स्टेशनों की सूची(भारतीय रेलवे स्टेशन)
पता = सीहोर(मध्य प्रदेश)
देश = भारत
लाइन = भोपाल - उज्जैन (ब्राड गेज)
संरचना = स्टैन्डर्ड (भौगोलिक स्थिति पर)
प्लेटफार्म = २ भारतीय गेज(ब्राड गेज)
ट्रैक = ४ भारतीय गेज(ब्राड गेज)
पार्किंग = उपलब्ध
सायकल = उपलब्ध
विद्युतीकृत = हाँ
स्टेशन कोड = SEH
स्वामित्व = भारतीय रेल
क्षेत्र(ZONE) = पश्चिम रेलवे(रतलाम)
विभाजन = रतलाम झोन
RAILWAY STATION NAME : SEHORE
STATION CODE : SEH TRAINS PASSING SEHORE (SEH) STATION :=>
अलेक्जेंडर गोल्डनवेइज़र
अलेक्जेंडर गोल्डनवेइज़र () से निम्नलिखित व्यक्तियों का बोध होता है-
पश्चिमी विश्व
पश्चिमी विश्व या केवल पश्चिम से प्रसंग के अनुसार अलग-अलग देशों का बोध होता है। अधिकांशतः 'पश्चिम' से आशय यूरोप के के कुछ भाग, ऑस्ट्रालेशिया, तथा उत्तरी एवं दक्षिणी अमेरिका से होता है (लैटिन अमेरिका को पश्चिमी विश्व में गिना जाय या नहीं, इसाको लेकर मतैक्य नहीं है।) पश्चिमी विश्व को 'पश्चिमी जगत' या पश्चिमी दुनिया' भी कहते हैं।
आदित्य नारायण धैर्यशील हक्सर
आदित्य नारायण धैर्यशील हक्सर (जन्म ३ दिसम्बर १९३३) भूतपूर्व भारतीय राजनयिक एवं संस्कृत के प्राचीन ग्रन्थों के अंग्रेजी अनुवादक हैं।
आदित्य नारायण का जन्म ग्वालियर में हुआ था। उनकी शिक्षा दून स्कूल, इलाहाबाद विश्वविद्यालय, और ऑक्सफोर्ड विश्वविद्यालय में हुई। वे केन्या एवं सेचलीज में भारत के उच्चायुक्त, यूएस में मन्त्री, पुर्तगाल, यूगोस्वालिया में भारत के राजदूत रहे। वे भारत के विदेश सेवा संस्थान के डीण भी रहे।
श्री हक्सर संस्कृत ग्रन्थों के अंग्रेजी अनुवाद के लिए प्रसिद्ध हैं। उनके द्वारा अनूदित ग्रन्थों में से कुछ ये हैं-
उनहोने निम्नलिखित ग्रन्थों का सम्पादन भी किया है- हक्सर ने उत्तरोत्तर संस्कृत कथासाहित्य पर अपना ध्यान केन्द्रित किया है। ऐसा अनुमान है कि संस्कृत कथाओं की कोई ४० हजार पाण्डुलिपियाँ हैं। जिन कथाग्रन्थों का उन्होने अनुवाद किया है उनमें प्रमुख ये हैं-शुकसप्तति मधवानल तथा समयमात्रिका का प्रथम अंग्रेजी अनुवाद।
यल्लाप्रगड सुदर्शन राव
यल्लाप्रगड सुदर्शन राव भारतीय इतिहास अनुसंधान परिषद के अध्यक्ष हैं। उन्हें इस पद पर जुलाई २०१४ में नियुक्त किया गया था।
नेपाल के स्थानीय तह
नेपाल का संविधान की धारा 56 (1) में सङ्घ, प्रदेश और स्थानीय तह कर 3 तह के राज्य की मूल संरचना रहने की व्यवस्था है। सोही धारा के उपधारा (4) और (5) में स्थानीय तह तर्फ गाउंपालिका और नगरपालिका रहने की व्यवस्था है। विसं 2073 साल में सङ्घीय मामिला तथा स्थानीय विकास मन्त्रालय ने 744 स्थानीय तह लागू किया था। नेपाल के सङ्घीय मामिला तथा स्थानीय विकास मन्त्रालय ने विसं 2074 जेष्ठ 12 गते तराई के 16 जिलों में स्थानीय तह की सङ्ख्या और सीमा हेरफेर तथा स्तरोन्नति करने में स्थानीय तह का कुल सङ्ख्या 744 से बढकर 766 पहुँचा था। स्थानीय तह बढाने के निर्णय में नेपाल के सर्वोच्च अदालत में अधिवक्ता धनबहादुर श्रेष्ठ और कृष्णचन्द झा ने स्थानीय तह की संख्या न बढाने के लिए रिट दायर किया था। उक्त रिट में सर्वोच्च अदालत के न्यायधीस ईश्वरप्रसाद खतिवडा और सपना प्रधान मल्ल की संयुक्त इजलास ने स्थानीय तह न बढाने का अन्तरिम आदेश जारी किया था। वि.सं. 2074 श्रावण 26 के दिन सर्वोच्च के प्रधान न्यायाधीश गोपाल पराजुली और न्यायाधीश पुरुषोत्तम भण्डारी का इजलास ने स्थानीय तह की सङ्ख्या हेरफेर ना करने का निर्णय वापस लिया था। जीस के फलस्वरूप नेपाल सरकार ने वि.सं. 2074 श्रावण 28 के दिन स्थानीय तहों की संख्या 744 से बढाकर 753 में सिमित किया है। नयां निर्णय के अनुशार अब नेपाल में 753 स्थानीय तह हें। ईस में 6 महानगर, 11 उपमहानगर, 276 नगरपालिका और 460 गाउंपालिका रहे हें।
खोवाई ज़िला
खोवाई ज़िला (Khowai district) भारत के त्रिपुरा राज्य का एक ज़िला है।
सिपाहीजाला ज़िला
सिपाहीजाला ज़िला (Sepahijala district) भारत के त्रिपुरा राज्य का एक ज़िला है।
हिम पठार
हिम पठार का निर्माण बर्फ बारी के दरमियान जब हवा चलती है और उस हवा के झोको से हिम को एक स्थान पर इकठा होने की किया को हिम पठार कहते है
हाउस आव कामन्स
The Commons is an elected body consisting of 650 members known as Members of Parliament (MPs). Members are elected to represent constituencies by the first-past-the-post system and hold their seats until Parliament is dissolved.
The House of Commons of England started to evolve in the 13th and 14th centuries. It became the House of Commons of Great Britain after the political union with Scotland in 1707, and assumed the title of "House of Commons of Great Britain and Ireland" after the political union with Ireland at the start of the 19th century. The "United Kingdom" referred to was the United Kingdom of Great Britain and Ireland from 1800, and became the United Kingdom of Great Britain and Northern Ireland after the independence of the Irish Free State in 1922. Accordingly, the House of Commons assumed its current title.
Under the Parliament Act 1911, the Lords' power to reject legislation was reduced to a delaying power. The Government is solely responsible to the House of Commons and the Prime Minister stays in office only as long as she or he retains the confidence of a majority of the Commons.
देशी आर्य सिद्धान्त
देशी आर्य सिद्धान्त, आर्य प्रवास मॉडल का विरुद्ध एवं वैकल्पिक सिद्धान्त है जिसके अनुसार भारतीय-यूरोपीय भाषाएँ, या कम से कम इंडो-आर्यन भाषाएँ, भारतीय उपमहाद्वीप के भीतर ही उत्पन्न हुईं। इस मॉडल को 'बहिर्भारत सिद्धान्त' (आउट ऑफ इन्डिया थिअरी) भी कहते हैं। इस सिद्धान्त के पक्षधर विद्वानों का तर्क है कि भारत-आर्य भाषाओं का भारतीय उपमहाद्वीप में एक दीर्घ इतिहास है और ये सिन्धु घाटी की सभ्यता के वाहक हैं। इस सिद्धान्त के समर्थक वैदिक काल का समय वह नहीं मानते जो पुराने सिद्धान्तकार देते आये हैं। उनका तर्क है कि 'वैदिक काल' का समय उससे कहीं बहुत पहले था।
प्रस्ताव को राजनीतिक और धार्मिक तर्कों के साथ जोड़ा गया है, क्योंकि यह भारतीय इतिहास और इसकी पहचान पर पारंपरिक और धार्मिक विचारों पर आधारित है। कुछ भारतीय विद्वानों के बीच इस विचार का भी विरोध किया गया है कि भारतीय संस्कृति को बाहरी इंडो-यूरोपियन और स्वदेशी द्रविड़ तत्वों के बीच विभाजित किया जा सकता है, एक विभाजन जिसे कभी-कभी औपनिवेशिक शासन की विरासत और भारतीय राष्ट्रीय एकता के लिए बाधा के रूप में वर्णित किया जाता है। बहस ज्यादातर हिंदू धर्म के विद्वानों और भारत के इतिहास और पुरातत्व के बीच मौजूद है, जबकि ऐतिहासिक भाषाविद् लगभग सर्वसम्मति से आर्य प्रवास सिद्धान्त को स्वीकार करते हैं।
शुभांगी अत्रे
शुभांगी अत्रे (जन्म 11 अप्रैल 1981) भारतीय टेलीविजन अभिनेत्री हैं। वो अपने "कस्तूरी" के अभिनय के लिए जानी जाती हैं। वर्तमान में वो हास्य धारावाहिक "भाभी जी घर पर है!" में अंगूरी भाभी का अभिनय कर रही हैं।
कायथा
कायथा मध्य प्रदेश के उज्जैन जिले के तराना तहसील का एक गाँव एवं पुरास्थल है। यह उज्जैन से लगभग २५ किमी पूर्व दिशा में चम्बल नदी की सहायक नदी काली सिन्ध के दाहिने तट पर काली मिट्टी के मैदान में स्थित है। कायथा पुरास्थल की खोज का श्रेय विष्णु श्रीधर वाकणकर को जाता है, जिन्होंने इस पुरास्थल को सन् 1964 ई. में खोज निकाला था। कायथा के टीले पर ताम्रपाषाण युग से लेकर गुहाकाल तक के स्तर मिले हैं।
कायथा को प्राचीन 'कपित्थक' माना जाता है, जिसका उल्लेख प्रसिद्ध ज्योतिषाचार्य वराहमिहिर ने अपने प्रसिद्ध ग्रन्थ 'बृहज्जातक' में अपने जन्मस्थान के रूप में किया है। आजकल कायथा के टीले के अधिकतर भाग पर बस्ती बसी हुई है, इस कारण बहुत कम स्थान उत्खनन के लिए उपलब्ध हो पाता है।
भीमसेन, कानपुर
भीमसेन (Bhimsen) या रामपुर भीमसेन (Rampur Bhimsen) भारत के उत्तर प्रदेश राज्य के कानपुर नगर ज़िले में स्थित एक गाँव है।
अम्ल एवं क्षार के सिद्धान्त
अम्ल-क्षार से सम्बन्धित कई सिद्धान्त हैं जिनमें से निम्नलिखित प्रमुख हैं-
ब्रान्स्टेड तथा लॉरी का अम्ल-क्षार सिद्धान्त
ब्रोनस्टेड-लोरी सिद्धान्त (Brønsted–Lowry theory) एक अम्ल-क्षार अभिक्रिया सिद्धान्त है जिसे 1923 में जोहानस निकोलस ब्रोनस्टेड और थॉमस मार्टिन लॉरी द्वारा स्वतंत्र रूप से प्रस्तावित किया गया था। इस सिद्धान्त की मूल अवधारणा यह है कि जब कोई अम्ल और क्षार एक-दूसरे के साथ अभिक्रिया करते हैं, तो प्रोटॉन ( H) के आदान-प्रदान के द्वारा अम्ल अपना संयुग्मी क्षार बनाता है, तथा क्षार अपना एक संयुग्मी अम्ल। यह सिद्धान्त अरहेनियस सिद्धान्त का सामान्यीकरण है।
लुईस के अम्ल और क्षार
लुईस अम्ल (लुईस एसिड) उस रासायनिक प्रजाति को कहते है जिसमें एक खाली कक्षक (ऑर्बिटल) हो जो लुईस क्षार (लुईस बेस) से एक इलेक्ट्रॉन-युग्म स्वीकार करके कोई लुईस ऐडक्ट ( Lewis adduct) बना सके। इस प्रकार , लुईस क्षार वह रासायनिक प्रजाति है जिसका कक्षक भरा हुआ हो और जिसमें एक इलेक्ट्रॉन-युग्म हो जो आबंध निर्माण में भाग न ले रहा हो किन्तु किसी लुईस अम्ल के साथ डेटिव आबन्ध बनाकर एक लुईस ऐडक्ट का निर्माण करे।
उदाहरण के लिए,BeCl2 NH एक लुईस क्षार है, क्योंकि यह इलेक्ट्रॉनों के अपने एकल-युग्म को दान कर सकता है। त्रिमेथिल बोरॉन (MeB) एक लुईस अम्ल है क्योंकि यह किसी एकल-युग्म को स्वीकार करने में सक्षम है।
सवाई गन्धर्व भीमसेन महोत्सव
सवाई गन्धर्व भीमसेन महोत्सव, सन् १९५३ से पुणे में आयोजित होने वाला एक वार्षिक भारतीय शास्त्रीय संगीत समारोह है। इसे पहले 'सवाई गंधर्व संगीत महोत्सव' के नाम से जाना जाता था। इसका उत्सव का आयोजन आर्य संगीत प्रसारक मण्डल द्वारा किया जाता है और इसका आरम्भ भीमसेन जोशी ने अपने गुरु सवाई गन्धर्व के स्मारक उत्सव के रूप में किया था।
अतिसूक्ष्म फिल्टरण
किसी सॉल को वैद्युत अपघट्य तथा परिक्षेपण माध्यम से अतिसूक्ष्म छिद्रों वाले फिल्टर पत्र (ultrafilter paper) द्वारा फिल्टर करने की क्रिया को अतिसूक्ष्म फिल्टरण (ultrafiltering) कहते हैं। साधारण फिल्टर पेपर को एसीटिक अम्ल में बने कोलॉइडी विलयन से भिगोकर अल्ट्राफिल्टर पेपर (ultrafilter Paper) प्राप्त कर लेते हैं। कभी-कभी इसके लिए अनग्लेज्ड पॉर्सिलेन का फिल्टर भी प्रयुक्त करते हैं।
उत्क्रम परासरण
उत्क्रम परासरण (Reverse osmosis (RO)) [जल शोधन] की एक तकनीक है जो पीने के पानी से आयनों, अवांछित अणुओं और बड़े कणों को हटाने के लिए प्रयुक्त होती है। इसके लिए एक [अर्धपारगम्य झिल्ली] का उपयोग किया जाता है। उत्क्रम परासरण कराने के लिए [परासरण दाब] के विपरीत दिशा में एक वाह्य दाब लगाना पड़ता है।
पारिस्थितिक अनुक्रम
लम्बी अवधि में समय के साथ किसी पारिस्थितिक समुदाय (ecological community ) के प्रजातीय संरचना का क्रमशः बदल जाना पारिस्थितिक अनुक्रम (Ecological succession) कहलाता है। इस प्रक्रिया में कुछ दशक (जैसे वन्यजीव के लिए) से लेकर लाखों वर्षों का समय लग सकता है। यह कार्य शुरू में उस समुदाय में अपेक्षाकृत कुछ अग्रणी पौधों और पशुओं जानवरों से शुरू होता है और धीरे-धीरे विविधता और जटिलता को बढ़ती जाती है (अधिक पौधे/जन्तु) जो तब तक जारी रहती है जब तक कि चरम की अवस्था, अर्थात स्थायित्व तथा स्व-शास्वता (self-perpetuating), न आ जाय।
विशेष स्थान पर अनेक पादप समुदायों द्वारा परिवर्तन के पश्चात् चरम समुदाय (climax stage) का निर्माण होता है तो इसे पादप अनुक्रमण (plant succession) कहते हैं। यह जलाशय से प्रारम्भ हो तो जलक्रमक (hydrosere) कहलाता है, नग्न् क्षेत्र से शुरू हो तो मरुक्रमक (xerosere) कहलाता है।
सॉल
विलय या सॉल (sol) किसी सतत तरल माध्यम में बहुत छोटे ठोस कणों से बना एक कोलाइड है। सॉल काफी स्थायी होते हैं और टिण्डल प्रभाव दिखाते हैं। इनके कुछ उदाहरण ये हैं- रक्त, रंजित स्याही, कोशिका का तरल, पेंट, मिल्क ऑफ मैग्नेशिया, कीचड़ आदि। सॉल का उपयोग प्रायः सॉल-जेल प्रक्रिया में किया जाता है। कृत्रिम सॉल का निर्माण दो विधियों द्वारा किया जाता है- परिक्षेपण (dispersion) द्वारा या संघनन (condensation) द्वारा। प्रायः सॉल के लिए परिक्षेपण माध्यम (dispersing medium) के रूप में कोई द्रव होता है तथा परिक्षिप्त माध्यम (Dispersed phase) के रूप में कोई ठोस।
द्रवरागी (lyophilic) सॉलों में परिक्षिप्त प्रावस्था के कणों का परिक्षेपण माध्यम के कणों की ओर आकर्षण होता है अतः यह सॉल द्रवविरागी (lyophobic) सॉलों की अपेक्षा अधिक स्थाई होते हैं। सॉलों के स्थायित्व के लिए उत्तरदायी दो कारक हैं - आवेश और विलायक कणों का विलायक योजन।
द्रव रागी सॉलों का स्थायित्व मुख्यतः कोलॉइडी कणों के विलायक योजन के कारण होता है जबकि द्रव विरागी सॉल कोलॉइडी कणों के आवेश द्वारा स्थायित्व प्राप्त करते हैं। अपने आवेश के कारण कोलॉइडी कण विलयन में निलंबित रहते हैं और स्वंफदन नहीं होता। यह आवेश ऋणात्मक अथवा धनात्मक हो सकते हैं। ऋणात्मक आवेश वाले सॉल के कुछ उदाहरण हैं स्टार्च और आर्सेनियस सल्पफाइड। फेरिक क्लोराइड को गरम जल के आध्क्यि में मिलाने पर जलयोजित फेरिक ऑक्साइड का धन आवेशित सॉल बनता है तथा जब फेरिक क्लोराइड को छंव्भ् विलयन मिलाने से जलयोजित फेरिक ऑक्साइड का ऋण आवेशित सॉल बनता है। द्रवरागी सॉल, पदार्थ को सीधे ही उपयुक्त द्रव में मिलाकर और विलोड़ित करके बन जाते हैं। द्रव विरागी सॉलों को सीधे ही विलायक में मिलाकर विलोड़ित करने से नहीं बनाया जा सकता। इन्हें बनाने के लिए विशेष विद्यियाँ अपनाई जाती हैं।
सॉल-जेल प्रक्रिया
पदार्थ विज्ञान में सोल-जेल प्रक्रिया छोटे-छोटे अणुओं से ठोस पदार्थ बनाने की एक विधि है।
त्र्यंबक बापुजी ठोंबरे
त्र्यंबक बापूजी ठोंबरे याना बालकवी म्हणून ओळखले जाते त्यांनी मराठी मध्ये लहान मुलांसाठी सुंदर कविता लिहल्या आहेत
मदन कामदेव
मदन कामदेव भारत के असम राज्य के कामरूप ज़िले में स्थित एक पुरातत्व स्थल है। इसका निर्माण 9वीं और 10वीं शताब्दी ईसवी में कामरूप के पाल राजवंश द्वारा करा गया था।
मदन कामदेव मुख्य मंदिर है और इसके इर्दगिर्द अन्य छोटे-बड़े मंदिरों के खंडहर बिखरे हुए हैं। माना जाता है कि खुदाई से बारह अन्य मंदिर मिल सकते हैं। समीप ही देवधर ग्राम है जिसमें गोपेश्वर नामक शिव का मंदिर है। इसके पास पार्वती गुहा नामक गुफ़ा स्थित है।
कामरूप महानगर जिला
कामरूप महानगर जिला (असमिया: কামৰূপ মহানগৰ জিলা) भारत के असम राज्य का एक ज़िला है।
हृदय (बहुविकल्पी)
इस लेख में उन लेखों सूची है जो हृदय से मिलते-जुलते है।
युक्रेन के राष्ट्रपति
युक्रेन के राष्ट्रपति:
वृहद पोलैण्ड
बृहद पोलैण्ड (Greater Poland ; पिलैण्ड की भाषा में - Wielkopolska (; , ), पश्चिमी-मध्य पोलैण्ड का एक ऐतिहासिक क्षेत्र है। इसका मुख्य नगर प्जनान (Poznań) है। बृहद पोलैण्ड की सीमाएँ पूरे इतिहास के दौरान कुछ-कुछ बदलती रहीं हैं।
फ्रैंकफर्ट पार्लियामेंट
फ्रैंकफर्ट पार्लियामेंट (जर्मन: "Frankfurter Nationalversammlung", शाब्दिक अर्थ - फ्रैंकफर्ट राष्ट्रीय सभा) जर्मनी की पहली, सभी के लिए, स्वतन्त्र रूप से चुनी गई, संसद थी। इसका चुनाव ०१ मई १८४८ को हुआ था। इसका सत्र १८ मई १८४८ से ३१ मई १८४८ तक फ्रैंकफर्ट एम मेन (Frankfurt am Main) में सम्पन्न हुआ। जर्मन कॉनफेडरेशन के राज्यों के भीतर इसका अस्तित्व "मार्च क्रांति" का हिस्सा भी था और परिणाम भी।
जर्मनी में ऐसे कई राजनैतिक गठबन्धन थे जिनके सदस्य मध्यमवर्गीय पेशेवर, व्यापारी और धनी कलाकार हुआ करते थे। वे फ्रैंकफर्ट शहर में एकत्रित हुए और एक सकल जर्मन सभा के लिए म्तदान करने का निर्णय लिया।18 मई 1848 को 831 चुने हुए प्रतिनिधियों ने जश्न मनाते हुए एक जुलूस निकाला और फ्रैंकफर्ट पार्लियामेंट की ओर चल पड़े जिसका आयोजन सेंट पॉल के चर्च में किया गया था। उन्होंने एक जर्मन राष्ट्र का संविधान तैयार किया। उस राष्ट्र की कमान कोई राजपरिवार का सदस्य करता जो पार्लियामेंट के प्रति उत्तरदायी होता। इन शर्तों पर प्रशा के राजा फ्रेडरिक विलहेम (चतुर्थ) को वहाँ का शासन सौंपने का प्रस्ताव किया गया लेकिन उसने इस अनुरोध को ठुकरा दिया और उस चुनी हुई संसद का विरोध करने के लिए अन्य राजाओं से हाथ मिला लिया।
अभिजात वर्ग और सेना द्वारा पार्लियामेंट का विरोध बढ़ता ही गया। इस बीच पार्लियामेंट का सामाजिक आधार कमजोर पड़ने लगा क्योंकि उसमें मध्यम वर्ग का दबदबा था। मध्यम वर्ग मजदूरों और कारीगरों की माँग का विरोध करता था और इसलिए उसे उनके समर्थन से हाथ धोना पड़ा। आखिरकार सेना बुलाई गई और इस तरह से एसेंबली को समाप्त कर दिया गया।
इस उदारवादी आन्दोलन में महिलाओं ने भी भारी संख्या में हिस्सा लिया। इसके बावजूद, एसेंबली के चुनाव में उन्हें मताधिकार नही दिया गया। जब सेंट पॉल के चर्च में फ्रैंकफर्ट पार्लियामेंट बुलाई गई तो महिलाओं को केवल दर्शक दीर्घा में बैठने की अनुमति मिली।
यद्यपि रुढ़िवादी शक्तियाँ इस उदारवादी आन्दोलन को कुचलने में सफल रहीं, लेकिन पुरानी व्यवस्था को दोबारा बहाल नहीं किया जा सका। इस पार्लियामेन्ट के कई वर्षों के बाद राजा को यह अहसास होने लगा कि आंदोलन और दमन के उस कुचक्र को समाप्त करने का अगर कोई सही तरीका था तो वह था राष्ट्रवादी आंदोलनकारियों की मांगों को मान लेना। इसलिए मध्य और पूर्वी यूरोप के राजाओं ने उन बदलावों को अपनाना शुरु कर दिया जो पश्चिमी यूरोप में 1815 से पहले ही हो चुके थे।
हैब्सबर्ग के उपनिवेशों और रूस में दास प्रथा और बंधुआ मजदूरी को समाप्त किया गया। 1867 में हैब्सबर्ग के शासकों ने हंगरी को अधिक स्वायत्तता प्रदान की। जर्मनी: क्या सेना किसी राष्ट्र का निर्माण कर सकती है?
1848 के बाद यूरोप में राष्ट्रवाद, प्रजातंत्र और क्रांति से दूर हो चुका था। रुढ़िवादी ताकतें राष्ट्रवाद की भावना को इसलिए हवा देने लगे थे ताकि शासक की शक्ति बढ़ाई जा सके और यूरोप में राजनैतिक प्रभुता हासिल की जा सके।
लोकसभा चुनाव २०१९ में आम आदमी पार्टी के प्रत्याशियों की सूची
आम आदमी पार्टी
वामन मेश्राम
वामन चिंधुजी मेश्राम एक भारतीय सामाजिक संगठन बामसेफ के राष्ट्रीय अध्यक्ष हैं।
गोवालपारा
गोवालपारा (, ) भारत के असम राज्य के गोवालपारा ज़िले में स्थित एक शहर है। यह उस ज़िले का मुख्यालय भी है।
भारतीय प्रौद्योगिकी संस्थान पलक्कड़
भारतीय प्रौद्योगिकी संस्थान पलक्कड़ भारत के 23 तकनीकी शिक्षा संस्थानों में से एक है। भारतीय प्रौद्योगिकी संस्थान पलक्कड़ की स्थापना सन् 2015 में हुई थी। यह संस्थान भारत सरकार द्वारा स्थापित किए गए "राष्ट्रीय महत्व के संस्थान" में से एक हैं। भारतीय प्रौद्योगिकी संस्थान पालक्काड (आईआईटी पालक्काड) केरल के पलक्कड़ में स्थित एक सार्वजनिक स्वायत्त  अभियांत्रिकी और अनुसंधान संस्थान है। यह भारत के २०१४ के केंद्रीय बजट में प्रस्तावित पांच नए आईआईटी में से एक है। इसके परिसर का उद्घाटन ३ अगस्त २०१५ को पलक्कड़ में स्थित अस्थायी परिसर स्थान, अहिल्या एकीकृत परिसर पर हुआ था।
भारत के राष्ट्रपति प्रणब मुखर्जी द्वारा आईआईटी पलक्कड़ के प्रोफेसर-इन-इंचार्ज पी बी सुनील कुमार को निदेशक के रूप में नियुक्त किये जाने तक, आईआईटी मद्रास के निदेशक डॉ भास्कर राममूर्ति को मैनेटर निदेशक बनाया गया था। शिक्षण के स्तर को आईआईटी के अनुकूल रखने के लिए, आईआईटी मद्रास ने हाल ही में सेवानिवृत्त, पूर्व अध्यक्ष और विभिन्न विभागों के प्रमुख  एवं अनुभवी प्रोफेसरों के एक समूह को नए परिसर में स्थायी और अस्थायी प्रोफेसरों दोनों के रूप में नियुक्त किया है।
भारतीय प्रौद्योगिकी संस्थान भिलाई
भारतीय प्रौद्योगिकी संस्थान भिलाई, छत्तीसगढ़ एक सार्वजनिक संस्थान है जो भिलाई, छत्तीसगढ़, भारत में स्थित है। यह छत्तीसगढ़ राज्य में स्थित भारत सरकार के मानव संसाधन विकास मंत्रालय द्वारा स्थापित छह नए आईआईटी में से एक है। इसकी स्थापना 2016 में हुई थी। संस्थान औपचारिक रूप से जुलाई 2016 में 25 जुलाई 2016 को छात्रों के पहले बैच की आमद के साथ अस्तित्व में आया। जब तक बुनियादी ढांचा और स्थायी परिसर तैयार नहीं हो जाता, तब तक संस्थान सरकारी इंजीनियरिंग कॉलेज रायपुर के परिसर में अस्थायी रूप से कार्य करेगा। आईआईटी भिलाई का यह अस्थायी परिसर रायपुर के ओल्ड धमतरी रोड पर सेजबहार क्षेत्र में स्थित है। आईईसी भिलाई के लिए जीईसी भवन के चार मंजिला ब्लॉक-बी को पूरी तरह से पुनर्निर्मित और सुसज्जित किया गया है। अस्थायी परिसर रायपुर के मुख्य शहर से लगभग 10 किमी दूर है और रेलवे स्टेशन, हवाई अड्डे और शहर के लिए सार्वजनिक परिवहन सुविधाओं के माध्यम से अच्छी तरह से जुड़ा हुआ है।
रूमा गुहा ठाकुरता
रूमा गुहा ठाकुरता () एक भारतीय बंगाली अभिनेत्री और गायिका है। उनका जन्म १९३४ में कोलकाता में हुआ था। उन्होंने १९५८ में कलकत्ता यूथ चोइर की स्थापना की। वह सत्येन घोष (मोंटी घोष) की बेटी हैं और उनकी माँ गायिका सती देवी थीं। उनकी शादी १९५१ में किशोर कुमार से हुई थी और उनका एक बेटा अमित कुमार है। १९५८ में दोनों का तलाक हो गया और उन्होंने अरूप गुहा ठाकुरता से शादी कर ली।
रियान पराग
रियान पराग (जन्म १० नवंबर २००१) एक भारतीय क्रिकेट खिलाड़ी हैं। उन्होंने २९ जनवरी २०१७ को २०१६-१७ की इंटर स्टेट ट्वेंटी-२० टूर्नामेंट में असम के लिए ट्वेंटी-२० में पदार्पण किया। अक्टूबर २०१७ में उन्हें २०१७ एसीसी अंडर-१९ एशिया कप के लिए भारतीय टीम में नामित किया गया था। जबकि उन्होंने १७ नवंबर २०१७ को रणजी ट्रॉफी २०१७-१८ में असम के लिए प्रथम श्रेणी क्रिकेट में पदार्पण किया।
दिसंबर २०१७ में, उन्हें २०१८ अंडर-१९ क्रिकेट विश्व कप के लिए भारतीय टीम में नामित किया गया। वहीं ये विजय हजारे ट्रॉफी २०१८-१९ में असम क्रिकेट टीम के लिए प्रमुख रन बनाने वाले बल्लेबाज रहे थे। उन्होंने सात मैचों में २४८ रन बनाए।
दिसंबर २०१८ में, उन्हें राजस्थान रॉयल्स द्वारा २०१९ इंडियन प्रीमियर लीग के लिए बेस प्राइस २० लाख में खरीदा गया। उनके पिता पराग दास हैं, जिन्होंने असम के लिए क्रिकेट खेला है।
. 10. रियान पराग का जीवन परिचय